|  |
| --- |
| **Република Србија** |
| **ВЛАДА**  **КАНЦЕЛАРИЈА ЗА УПРАВЉАЊЕ ЈАВНИМ УЛАГАЊИМА**  Немањина 11, Београд  Број: 404-02-75/3/2019-01 |
| 17.10.2019. године |

На основу чл. 55, 57. и 60. Закона о јавним набавкама („Службени гласник РС“, бр. 124/12, 14/15 и 68/15), Канцеларија за управљање јавним улагањима, Немањина број 11, Београд

**о б ј а в љ у ј е**

**ПОЗИВ ЗА ПОДНОШЕЊЕ ПОНУДА**

**У ПОСТУПКУ ЈАВНЕ НАБАВКЕ МАЛЕ ВРЕДНОСТИ-**

**УСЛУГЕ ПРАЋЕЊА И ИЗВЕШТАВАЊА О СПРОВОЂЕЊУ ПРОГРАМА ЗА УНАПРЕЂЕЊЕ ЕФИКАСНОСТИ И ОДРЖИВОСТИ ИНФРАСТРУКТУРЕ ОД СТРАНЕ НЕЗАВИСНЕ ВЕРИФИКАЦИОНЕ КОМИСИЈЕ**

**бр. JНМВ/4-2019/ИП**

**Наручилац:**

Канцеларија за управљање јавним улагањима

Немањина бр. 11 Београд

Матични број: 07020171

ПИБ: 109311023

Интернет страница: [www.obnova.gov.rs](http://www.obnova.gov.rs)

емаил: [kabinet@obnova.gov.rs](mailto:kabinet@obnova.gov.rs)

**Врста наручиоца**:

Државни орган

**Врста поступка јавне набавке**:

Јавна набавка мале вредности

**Врста предмета јавне набавке**:

Набавка услуга

**Предмет јавне набавке**: услуге праћења и извештавања о спровођењу програма за унапређење ефикасности и одрживости инфраструктуре од стране независне верификационе комисије.

**Назив и ознака из општег речника набавки** :

71310000-4 Саветодавне техничке и грађевинске услуге;

71314300-5 Саветодавне услуге у вези са енергетском ефикасношћу;

71311300-4 Саветодавне услуге у области инфраструктурних радова;

71340000-3 Услуге интегрисаних инжењерских услуга;

Јавна набавка се спроводи ради закључења уговора о јавној набавци услуга у поступку јавне набавке мале вредности.

**Критеријум за доделу уговора:**

Најнижа понуђена цена

**Елементи критеријума за доделу уговора када постоје две или више понуда са истом најнижом понуђеном ценом:**

Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио краћи рок извршења услуге у односу на пријем појединачног писменог захтева наручиоца.

Уколико постоје две или више понуда са истом најнижом понуђеном ценом и истим роком извршења услуге, наручилац ће донети одлуку о додели уговора применом резервног елемента критеријума - жребањем. Уколико се јави потреба за применом овог елемента критеријума, наручилац ће позвати све понуђаче да присуствују жребању, на који начин ће обезбедити јавност и транспарентност у поступку јавне набавке и о истом ће бити сачињен записник. Жребање ће се обавити и у ситуацији када само један понуђач присуствује жребању.

**Начин преузимања конкурсне документације**

Конкурсна документација се може преузети на Порталу јавних набавки и интернет страници Наручиоца: [www.obnova.gov.rs](http://www.obnova.gov.rs)

**Начин подношења понуде и ро**к:

Понуђач подноси понуду, са припадајућом документацијом, у затвореној коверти, затворену тако да се приликом отварања понуда са сигурношћу може утврдити да се први пут отвара, непосредно или путем поште на адресу наручиоца: Немањина број 22-26 Београд, писарница Управе за заједничке послове - Канцеларија за управљање јавним улагањима, са обавезном назнаком на лицу коверте: "Не отварати - понуда за јавну набавку услуге праћења и извештавања о спровођењу програма за унапређење ефикасности и одрживости инфраструктуре од стране независне верификационе комисије бр.ЈНМВ/4-2019/ИП“. На полеђини коверте обавезно навести назив, адресу, број телефона и факса понуђача, е – маил адресу, као и име особе за контакт.

|  |
| --- |
| Рок за подношење понуда је 25.10.2019. године до 10,00 часова. |

Понуде које наручилац прими након датума и сата одређеног за подношење понуда сматраће се неблаговременим.

По окончању поступка отварања понуда, комисија за јавне набавке наручиоца, вратиће све неблаговремено поднете понуде понуђачима, неотворене и са назнаком да су поднете неблаговремено.

Понуде са варијантама нису дозвољене.

**Место, време и начин отварања понуда**: Јавно отварање понуда обавиће се 25.10.2019. године у 12,00 часова, у просторијама наручиоца: Канцеларија за управљање јавним улагањима, Крунска улица бр. 58, Београд.

Услови под којима представници понуђача могу учествовати у поступку отварања понуда:

Јавном отварању понуда могу присуствовати сва заинтересована лица, а активно учешће у поступку отварања понуда могу имати овлашћени представници понуђача који су дужни да својство овлашћеног представника понуђача докажу предајом потписаног и печатом овереног овлашћења комисији за јавну набавку пре почетка поступка отварања понуда.

**Рок за доношење одлуке о додели уговора:**

Одлука о додели уговора у поступку предметне јавне набавке биће донета у року од 10 дана од дана јавног отварања понуда.

**Лице за контакт**:

Снежана Поповић, [snezana.popovic@obnova.gov.rs](mailto:snezana.popovic@obnova.gov.rs), у времену од 8-16 часова

**Начин на који понуђач може тражити додатне информације и појашњења:**

Понуђач може, у писменом облику, на адресу Наручиоца - Немањина број 22-26 Београд, писарница Управе за заједничке послове- Канцеларија за управљање јавним улагањима, или путем е-маил-а: [kabinet@obnova.gov.rs](mailto:kabinet@obnova.gov.rs) са назнаком - „Додатне информације/појашњења за Комисију за јавну набавку услуге праћења и извештавања о спровођењу програма за унапређење ефикасности и одрживости инфраструктуре од стране независне верификационе комисије бр.ЈНМВ/4-2019/ИП“, тражити од наручиоца додатне информације или појашњење у вези са припремањем понуде, најкасније 5 дана пре истека рока за подношење понуда. Тражење додатних информација и појашњења телефонски није дозвољено.

**Комисија за јавну набавку мале вредности**

**бр. ЈНМВ/4-2019/ИП**